ΕΡΤ Τρίπολης

Ο Ραδιοφωνικός Σταθμός Τρίπολης (ΕΡΤ Τρίπολης) είναι ένας από τους 19 περιφερειακούς σταθμούς της Ελληνικής Ραδιοφωνίας και βρίσκεται στην συμβολή των οδών Ναυπλίου και Αλεξάνδρου Σούτσου.

Ιστορία
Ιδρύθηκε στις 10 Ιουλίου 1949 και η εμβέλειά του καλύπτει το μεγαλύτερο μέρος της περιφέρειας Πελοποννήσου.

Το 1949 ο Σπαρτιάτης ηλεκτρονικός που εργαζόταν στην Τρίπολη Φάνης Ανδριώτης, έφτιαξε πομπό μεσαίων κυμάτων και ίδρυσε τον πρώτο ραδιοφωνικό σταθμό στην περιοχή, ο οποίος αργότερα εντάχθηκε στο Υπουργείο Εθνικής Άμυνας και από το 1968 μέχρι το 1982 ονομαζόταν «Ραδιοφωνικός Σταθμός Ενόπλων Δυνάμεων».

Ύστερα μετονομάστηκε σε «Ραδιόφωνο της ΕΡΤ2» και μετέπειτα «ΕΡΑ 4» και μέχρι το 2013, ο σταθμός λειτουργούσε ως «ΕΡΑ Τρίπολης» και αποτελεί μια σχετικά αυτονομημένη μονάδα της ΕΡΤ. Όσον αφορά στο πρόγραμμα που είναι τοπικό και πολυσυλλεκτικό, αυτό καθορίζεται από τον διευθυντή και τα στελέχη του σταθμού, έτσι ώστε να ανταποκρίνεται στις ανάγκες του κοινού.

Από τον Οκτώβριο του 1991 μέχρι το Νοέμβριο του 2011 εξέπεμπε στους 95.3 MHz από όπου εκπέμπει σήμερα η ΕΡΑ Σπορ και από τότε εκπέμπει στους 101.5 MHz. Στις 28 Απριλίου του 2015 ψηφίστηκε από τη Βουλή ο νόμος για την επαναλειτουργία της ΕΡΤ η οποία έγινε στις 11 Ιουνίου 2015, δύο χρόνια μετά το μαύρο στην ΕΡΤ. Έτσι, από την ημέρα που ξεκίνησε η επανέναρξή της, ο σταθμός εκπέμπει ξανά από την Γενική Διεύθυνση Ραδιοφωνίας της ΕΡΤ αλλάζοντας το όνομά του σε ΕΡΤ Τρίπολης.

Παραπομπές

Εξωτερικοί σύνδεσμοι
Ακούστε ζωντανά την ΕΡΑ Τρίπολης από το ERT Echo
Επίσημη ιστοσελίδα της ΕΡΑ Τρίπολης

Κατηγορία:Ελληνική Ραδιοφωνία